**KOB-választás**

A 2016/2017-es tanévtől több pozícióra keresünk KOB-tagot. Az egyes feladatok felelőseinek rendelkezniük kell bizonyos kompetenciákkal, tapasztalattal, hogy munkájukat megfelelően végezhessék. A megüresedett 4 helyre 4 különböző pozíciót hirdetünk. Egy jelentkező több pozícióra is pályázhat, ám végül csak egyet tölthet be. A meghirdetett pozíciók:

1. **Rendezvényszervező** – a kollégium rendezvényeinek meghirdetése, koordinálása, szervezők toborzása, munkájuk irányítása, kapcsolattartás az alapítvány rendezvényfelelősével, alulról jövő kezdeményezések segítése, intézése

Elvárt kompetenciák:

* jó kommunikációs készség
* kooperatív munkavégzés
* rendezvénytervek készítésének képessége
* munkafolyamatok szabályozása, befolyásolása
* megbeszélések alapján tervek készítése
* kreatív és innovatív gondolkodás kialakítása, fejlesztése
* a kollégiumi igények, lehetőségek feltérképezése

1. **Nemzetközi és külkapcsolati referens** – kapcsolat a főiskola hallgatói testületeivel (AIESEC, Szakkollégium stb.), a kollégiumban lakó külföldiek problémáinak, mindennapi életüknek figyelemmel kísérése, a mentorokon keresztül történő segítése

Elvárt kompetenciák:

* társalgási szintű angol nyelvtudás
* kooperatív munkavégzés
* kapcsolatfelvétel, kapcsolattartás az intézmény testületeivel, dolgozóival
* szabályzatok és a külföldi hallgatók adminisztrációs ügyeinek magas szintű ismerete

1. **Sportreferens** – a kollégium sportrendezvényeinek meghirdetése, koordinálása, szervezők toborzása, munkájuk irányítása, kapcsolattartás az alapítvány rendezvényfelelősével

Elvárt kompetenciák:

* kapcsolatfelvétel, kapcsolattartás a terembeosztásért felelős munkatársakkal
* kooperatív munkavégzés
* sportrendezvények szervezése
* munkafolyamatok felügyelete, irányítása

1. **Kommunikáció/tájékoztatás/design** – digitális technikák kezelése, használata, rendezvények hirdetése, reklámozása, hallgatói tájékoztatás elősegítése

Elvárt kompetenciák:

* gyors és hatékony e-mail és internethasználat
* kiváló kommunikációs és nyelvi készség
* jó szintű helyesírás
* kreativitás
* kép- és videószerkesztő programok alapszintű ismerete vagy nyitottság a megismerésükre